BBC Uzbek - Multimedia - Социалистик Кубадаги ҳаёт манзаралари\nСўнгги янгиланиш 29 май 2012 - 16:29 GMT\nКуба пойтахти Гавана бир вақтлар Лотин Америкасидаги энг фаровон ва меъморчилик дурдоналарига тўла шаҳар эди.\n1959 йилги инқилобдан аввал парламент жойлашган Капитолий биноси ўша вақтда яқин иттифоқдош бўлган АҚШ пойтахтидаги Капитолийдан нусха олиб қурилган ва Вашингтондагидан ҳеч нарсаси билан қолишмайди. Гавана Капитолийсида жаҳонда бино ичидаги энг баланд ҳайкал ҳам ўрин олган. Ҳозирда бинода Куба Фанлар Академияси жойлашган.\nФидел Кастро ва Че Геваралар раҳбарлиги остидаги инқилобдан сўнг жаҳоннинг казо-казоларига тегишли ҳашаматли уйларнинг ҳаммаси давлат тасарруфига ўтказилиб, оддий халққа бўлиб берилган.\nЎша вақтдан бери ойига ўртача 20 долларга яшовчи аҳоли бу ҳашаматларга тегишли эътибор қарата олмайди.\nЮНЕСКО Гаванани жаҳон меъморчилиги дурдонаси сифатида ўз қарамоғига олган ва таъмирлаш ишлари учун маблағ ажратиб келади.\nЛекин ЮНЕСКОнинг Гаванадаги ҳар бири деярли санъат асарига тенг бинони тиклашга қурби етмайди. Мана бу бинони таъмирлаш учун қурилган ҳавозани ишлар тўхтаб қолгани туфайли ўт-ўлан босиб кетган.\nАйтишларича, Гаванада бир вақтлар ҳаммани ҳайратга солган гўзал бинолардан кунига ўртача учтаси бутунлай тўкилиб тушади.\nМарокаш меъморчилиги безаклари туширилган мана бу нафис бинонинг бир пешайвони тўкилиб тушибди. Иккинчиси тўкилиш арафасида...\nЛекин қашшоқлик ва тўкилиб тушаётган уйлар гаваналикларнинг кайфиятига у қадар таъсир кўрсатмаётгандек...\nСовет Иттифоқи қулаши ортидан асосий иттифоқдош ва таъминотчисидан айрилган Кубада аҳоли ҳануз талонлар асосида давлат нархида белгиланган миқдорда озиқ-овқат олади. Бу каби маҳсулотларни сотувчи дўконларнинг пештоқи кўпинча бўм-бўш...\nҲукумат вазиятни бир оз ўнглаш учун яқинда шахсий ишбилармонликка чекланган равишда рухсат берган. Мана бу аёл ўзи ясаган майда-чуйдани сайёҳларга сотиб кун кечиришга уринмоқда.\nИнқилобдан кейин қурилган Гавананинг янги шаҳаридаги бинолар шўролар даври меъморчилиги намуналаридир.\nСовет Иттифоқидан таъминотлар тўхтаб қолганидан сўнг, АҚШ жазо чоралари туфайли деярли ёқилғисиз қолган Кубада от кучи билан жамоат транспорти муаммосини ечиш кенг йўлга қўйилган. Кубанинг кичик шаҳарларида от-арава ҳануз асосий нақлиёт воситаларидан бири.\nБинолар нураб тушаётган бўлса ҳам Кубада социалистик ғоя ва инқилоб ҳислари ҳануз мустаҳкам...\nГаваналикларнинг айтишларича, шаҳарда 2 миллион аҳоли бўлса, шундан 1 миллиони полиция ходимлари. Хорижий сайёҳлар билан гавжум денгиз соҳилида эса ташқи кўринишидан ким эканлигини аниқлик билан айтиш мумкин бўлган, расмий кийинган шахслар кун бўйи хорижликларни кўзини узмай кузатади.\nҲаёт машаққатларига қарамай Кубанинг қай бурчига борманг миллий қўшиқлар деярли тўхтовсиз қулоғингизга чалинади.


АЖАЛГА ЕТАКЛАГАН ХИЁНАТ » MUZAFFAR.UZ\nАЖАЛГА ЕТАКЛАГАН ХИЁНАТ\nДИЛОРОМНИНГ ТУШЛАРИ ЁХУД АЖАЛГА ЕТАКЛАГАН ХИЁНАТ\n...Исомиддин бир пайтлар, ҳали уйланмаган чоғларида “Отага ўғилдан кўра қиз меҳрибонроқ бўлади”, деган гапни эшитганида, очиғи, унчалик ишонмаган эди. Кейинроқ, илк фарзанди қиз туғилганда бу “ҳикмат”ни ота-онасидан, яқин биродарларидан бот-бот тинглаш асносида жимгина бош эгиб, гўёки суҳбатдошининг фикрини маъқуллаётгандай турган бўлса-да, кўнглининг бир чеккасидан бошқа бир истеҳзоли ўй ўтган эди: “Ҳа, бу энди қиз кўрган ёки ўғли йўқлар учун бир тасалли экан-да...”\nОрадан бир-бирини қувиб йиллар ўтди.\nИсомиддин яратганга минг қайта шукрлар айтса арзийди, Дилоромдан кейин иккита қўчқордай-қўчқордай ўғил кўришди. Мана энди уч фарзанднинг отаси бўлиб, катта кўчада гердайиб юрганида нечукдир тез-тез ўша ҳикматли гапни эслаб қолади ва ўзича тан берган ҳам бўлади: “Одамлар бекорга айтишмас экан-да...”\nИлло бижилдоқ Дилором сал ақлини таний бошлагандан бери дадасига бир меҳрибон бўлдики, бир меҳрибон бўлдики, буни таърифлаш мушкул! Тўғриси, “ақлини танигандан бери” деган гап ҳам унчалик аниқ эмас. Зеро, Дилором ҳали онасининг кўкрагини пишиллаб эмиб ётган маҳаллари ҳам жажжи қўлчаларини чўзиб, дадаси томонга талпингани-талпинган эди!\nФарзанднинг меҳрини падар ҳис қилмай қолмайди.\nНодиржони билан Қодиржонидан ҳар қанча айланиб-ўргилса-да, Исомиддин ҳам бора-бора тўнғичига ўзгача меҳр билан қарайдиган бўлиб қолди. Ишдан ҳар куни атай Дилором учун битта чупа-чупми, шоколадми, сақичми олиб келиш ота учун ёзилмаган қонунга айланди. Баъзан ишдан кеч қолган маҳаллари ёки улфатлари билан чойхонага бориб, ошхўрлик қилиб, уйга алламаҳал қайтган кунлари ҳам Исомиддин Дилором қизалоғи уйқусизликдан қизариб кетган кўзларини йириб очганча йўлакда қўғирчоқларини ўйнаганча дадажонининг йўлига кўз тикиб ўтирганини кўрарди.\nБахтиёр ота бундай маҳаллари қизалоғининг қўнғироқдек овозда:\n— Дадажон! — деганини эшитса бас, бутун чарчоқларини унутиб, вужудида ажиб бир енгиллик туярди, гоҳида эса мижжаларига ёш қуйилиб келганини ҳам ҳис этарди.\nБунга сайин Дилором дадасига эркаланар, оқшом ҳам дадасининг ёнидан кетмас, охир-оқибат Исомиддиннинг бўйнидан маҳкам қучоқлаб олганча уйқуга кетарди.\nГоҳида кечалари безовталаниб уйғонган чоғлари ҳам Дилором уйқу аралаш фақат:\n— Дадажон... — деб шивирларди.\nНазокат баъзан эрига ҳазиллашиб қўярди:\n— Бу мастон қизингиз ўзича мени дадам туққан деб ўйлайди шекилли...\nБундай пайтлари Исомиддин бўш келмасди:\n— Дадасининг қизи бўлгандан кейин шунақа бўлади-да...\nАммо айрим пайтлари Назокат сал жиддий оҳангда гапиришга уринарди:\n— Шунингизни ер-кўкка ишонмайсиз. Бола отасини бунчалик яхши кўрмаслиги керак эмиш. Ахир, ҳар қалай, қиз бола — бировнинг хасми. Эртан-бир кун бировнинг уйига боради. Чиққан қиз чиғириқдан ташқарида, деган гапларам бор. Бунингиз бўлса сизга роса боғланиб қолган... Эртага кўзининг ёшини оқизиб келиб турса, югуриб бориб куёвингизнинг таъзирини бериб келишдан ҳам тоймассиз...\nИсомиддин жиддий бўлишга уринади, аммо эплай олмайди, яна ҳазилга зўр беради:\n— Бундай тилла қизалоғимни хафа қилган одамнинг энасини учқўрғондан кўратаман! Хафа қилиши нимаси, биронтаси қаттиқ гапириб кўрсин қани...\nВақт ғилдираги эса тўхтов билмай айланиб турарди.\nҲаш-паш дегунча Дилором ўн бирга тўлиб, ўн иккига қадам қўйди. Мана шу Дилором қиз бола боши билан машиналарнинг маркаларинию, турларини укаларидан ўзиб ажратиши ғалати эди. Ҳолбуки, Исомиддининг ўзи то ўнинчи синфни битиргунга қадар “Москвич” билан “Жигули”ни фарқлолмай, ўртоқларига кулги бўлиб юрарди. Дилором эса “Москвич”, “Жигули” у ёқда турсин, ўзимизнинг “Дамас”, “Нексия”дан тортиб, чет элнинг алламбало машиналарига қадар танирди. Таниш ҳам гапми, билағонлик қилиб, аллақандай белгилариними-ей, тезликлариними-ей айтиб ҳам ташларди... Буни кўриб Исомиддин ҳайратдан ёқа ушларкан, баъзан беихтиёр: “Қарқуноқдан булбул чиқаркан-да... Нима бўлса шу қизим бўлади”, деб қўярди...\nАлбатта, Дилором отасини жон-дилидан яхши кўрар, баъзан унга янада яъши кўриниш учун бўлса керак, Назокатнинг таъбири билан айтганда, гапига асал суртиб юборарди гўё.\nБир куни нонушта пайти энди кап-катта бўлиб қолган қизи учун бир бўлак патирга аввал ёғ, устидан эса мураббо суртиб бераётган Исомиддин Дилоромнинг тантиқланиб:\n— Дадажон, бугун худди шундай қилишингизни тушимда кўргандим, — деганига унчалик эътибор бермади.\nТўғрироғи, у Дилором одатига кўра ўзига янада ёқиш учун айтаяпти бу гапни деб ўйлади.\nОрадан бир ҳафтача вақт ўтди.\nҚизалоғининг нонуштага қовурилган товуқ колбаси ейишни хуш кўришини билган Исомиддин ошхонада столга қўйилган сабзи тахтада бир бўлак колбасани парраклаб кесиб ўтирганди.\nШу маҳал хонага одатига кўра:\n— Ассалому алайкум, дадажон. Яхши ётиб турдингизми, яхши тушлар кўрдингизми, — дея яйраб-яшнаб, кўзлари чақнаб кириб келган Дилором отасининг қўлидаги пичоқни кўрдию, бирдан ранги оқариб, жон ҳолатда: — Қўйинг, қўйинг, дада! — деди.\nҚизининг гап оҳанги ўзгарганини илғаган Исомиддин ҳайрон бўлиб бошини кўтарди.\n— Тушимда шу пичоқда қўлингизни кесиб олибсиз, роса қон оқибди... — дейишга улгурди.\nҲали қизининг гапи маъносини илғаб улгурмасидан бурун Исомиддин ўткир пичоқ чап қўлининг кўрсаткич бармоғини ғарчча кесиб кетганини ҳис қилди.\nДарҳақиқат, анча қон оқди.\nИсомиддини безовталаниб, ранги қумдай оқарган, қон оқаётган бармоғига хавотирланиб тикилаётган қизини юпатишга уринди:\n— Ўтмас пичоқ эди-да ўзи... Ўткир бўлганида кесмасди... Бугун ўткирлатиб келаман...\nШубҳасиз, Нодир билан Қодир ҳам типирчилаб қолишганди. Лекин Дилоромнинг безовталаниши бошқачароқдек эди...\nИсомиддин бармоғини совуқ сувга тутиб турди, Назокат бинт олиб келиб кесилган жойни боғлади. Ишқилиб, бир амаллаб қонни тўхтатишди.\nБирдан жиддий тортиб қолган Дилором ота-онасининг шунча тавалло қилишига қарамасдан, оғзига бир ушоқ ҳам сололмай, оч ҳолида мактабга кетди.\nЭҳтимол бу воқеа, Исомиддин таъбири билан айтганда эса, “техника хавфсизлигига риоя қилинмаганлиги оқибати” тез кунда ёддан кўтарилиб ҳам кетарди. Бироқ...\nОдатдагидек, яхши кайфиятда, ҳазил-ҳузил билан кечаётган нонушта маҳали Дилором туйқусдан дадасига завқ билан термулиб турди-турди-да, ҳаяжонланиб эълон қилди:\n— Дадажон, тушимда кўрдим, бугун сизни бошлиқ қилиб тайинлашади.\nДастурхон атрофида ўтирганлар, биринчи бўлиб Исомиддиннинг ўзи кулиб юборди. Сўнг қизига меҳр билан қарар экан:\n— Илоё айтганинг келсин, қизим, — деди. — Лекин тушинг ўнгингдан келмасаям унчалик хафа бўлмайман.\n— Нега? — ажабланиб сўради қиз.\n— Чунки, — дея изоҳ берди дада, — бир оёғи гўрда бўлиб қолган бўлим бошлиғимиз охири пенсияга кетгани рост. Лекин унинг ўрнига тўртта одам қўйнига пулини солиб, камига “тепа”даги акаларини ишга солиб югуриб юрибди. Мендай бечорага йўл бўлсин...\nНазокат муроса оҳангида орага қўшилди:\n— Қизингиз яхши ният қилаяпти-да, дадаси... Зора фаришталар “омин” деб юборса.\nИсомиддин аччиқ кулимсиради:\n— Бу замоннинг фаришталари боланинг тушига қараб ўтиришмайди... Бўлмаса-ку, менинг иш тажрибам... Ҳай, майли...\nБир гапдан қолишни сира истамайдиган Назокат яна бўш келмади:\n— Ахир бизнинг Дилоромимиз ҳам фариштадай гап-да...\nДадасининг эътироз учун оғиз жуфтлаганини кўрган “фаришта” узил-кесил гапини айтди-қўйди:\n— Мана мени айтди дерсиз, бугун бошлиқ бўласиз, тамом-вассалом!\nМактабга жўнар вақт яқинлашиб қолгани учун Исомиддин қизи билан баҳслашиб ўтиришдан ўзини тийди.\nШу куни кечқурун Исомиддин уйига... бўлим бошлиғи сифатида кириб келди!\nКим билади, не гап, не сўз бўлган, аммо катта раҳбар шахсан ўзи келиб, Исомиддинни бўлим бошлиғи этиб тайинлаб кетди!\nБу амал дея елиб-югуриб юрганлар бўзариб қолаверишди...\nБу нима эди, тасодифми ёки...\nИсомиддин ўзича “Дилоромимнинг тушларида бир гап бор-ов”, деган тахминга борди.\nОрадан ойлар ўтди. Исомиддин астойдил ишлади. Ўзини тўсатдан бошлиқ этиб тайинлаган раҳбар олдида хижолатда қолмаслик, ҳали-ҳамон тиш қайраб юрган ичи қора ҳамкасбларининг танқидига учрамаслик учун ҳам куйиб-пишиб меҳнат қилаверди.\nНимагадир энди Дилором туш ҳақида гапирмай қўйди. Ҳатто Назокат бир-икки бор нонушта маҳали шу мавзуни қўзғашга уриниб, гапни аллақандай башоратчилар, тушида кашфиётлар яратадиган олимлар, тушида шеър ёзадиган шоирлар томонга бурди. Аммо на эридан, на қизидан рағбат сезмагач, жим бўлиб қўя қолди.\n— Дадажон, — деб қолди нонушта маҳали кўзлари қувончдан чақнай бошлаган Дилором, — бугун лотерея сотиб олиб, “Нексия” ютаркансиз. Тушимда кўрдим!\n— Вой, вой, зўр-ку! — ҳаяжондан бўғриқиб кетган Назокат аранг шу сўзларни айта олди.\nАммо қизининг “башорати” Исомиддин учун энди ҳаддан ортиқ бўлиб туюлди. Шу сабабли хотинини ортиқча ҳовлиқтирмаслик учун гапни калта қилиб қўя қолди:\n— Менга ўхшаганлар “Нексия” ютаверса, лотереячилар уйини қаерда топади?\nДилором эса одатига кўра бўш келмай туриб олди:\n— Ютасиз. Мана мени айтди дерсиз, бугун машина ютасиз, тамом-вассалом!\nИш ташвишлари, елиб-югуришлар, чопа-чоплар билан бўлиб Исомиддин қизининг эрталабки гапини унутган ҳам экан. Фақат йўналишли маршруткадан тушиб, Дилором учун бирон ширинлик олиш мақсадида дўконлар қатори томон буриларкан, эрталабки гурунгни эслаб қолди.\n“Ҳай қизим-а, — деган ўйга борди Исомиддин. — Ишқилиб, дадасига яхши кўринса-да. Ҳа, майли, шунинг учуноқ эркатойимга бугун “Баунти” ола қоламан”.\nИсомиддин қизи яхши кўрадиган шоколаддан сотиб олди-да, дўкондан чиқаётган маҳали кимнингдир шу яқин-атрофда: “Кеп қолинг! Лаҳзалик лотерея! Сотаману кетаман!.. Ютуқ “Нексия” машинаси!..” деб қичқираётганини эшитди.\nТўғриси, Исомиддин лотерея ўйинларини ёқтирмсди. “Буям қиморнинг бир тури-да”, деб ўйларди. Зеро, у кўплаб ҳамкасблари маошларининг асосий қисмини мана шунақанги, одамларни алдаб, пулини шилиб олишга мўлжалланган, айниқса кейинги пайтлари жуда кўпайиб кетган ғирром ўйинларга сарфлашини яхши билар ва уларга ачинарди ҳам.\nҲозир ҳам Исомиддин антиқа қоғозга ўралган шоколадни ҳузур билан томоша қилганча уйига етиб олиши мумкин эди.\nАммо эрталаб Дилоромнинг ишонч билан гапириши...\n“Майли, — деган қарорга келди Исомиддин. — Қизимнинг сазаси ўлмасин... Шундай обориб бераман-да, “Мана, кўр, қизим, ҳеч вақо йўқ” дейман...”\nИсомиддин битта лотереяни атай беписанд тарзда сотиб олиб, чўнтагига тиқди-да, уй томон йўл олди.\n— Вуй, зўр-ку, раҳмат, дадажоним! — дея хитоб қилди Дилором шоколадни Исомиддиннинг қўлидан юлиб оларкан.\nШу билан боши осмонга етган Дилором ўз хонасига кириб кетди.\nПойабзалини ечаётган Исомиддин йўлак адоғида Назокат ўзига диққат билан термулиб турганини кўриб, ажабланди.\n— Яхши келдингизми, адаси, — дарров ҳушёр тортди Назокат. — Мен анави... Дилоромнинг эрталабки гапи...\nБу сафар Исомиддин баралла кулиб юборишдан ўзини тийиб туролмади.\n— Ҳа, хотин-а, хотин-а, — деди у истеҳзо билан. — Осмондан тилла ёғилибди деса ишонасан-а. Дилором ҳазиллашиб айтди-қўйди-да. Биласан-ку, мен бунақанги нарсаларга ишонмайман.\n— Олмадингизми? — аллақандай ваҳима билан сўради Назокат.\n— Олмадим! — хотининг гапини чўрт кесган Исомиддин энди сал дағалроқ оҳангга ўтди. — Барибир менга ўхшаган камбағалга бир тийин чиқмаслигини яхши биламан. — Тўсатдан Исомиддин туфлисини ечаётган жойида тўхтаб, чўнтагини кавлади ва боя сотиб олган лотерея билетини чиқариб берди. — Лекин шу гапимни исботлаш учуноқ биттаси мгновеннийсини олдим. Ма, қизингга бер.\nЛекин Назокатнинг бошқа режаси бор экан шекилли, лотереяни олган заҳоти чўнтагидан танга чиқарди ва лотереяни телефон столчасига қўйиб, унинг устидаги ҳимоя қатламини қира бошлади.\nЯна бир бор истеҳзо ила илжайиб қўйган Исомиддин иккинчи пой туфлисининг боғичини ечиш учун энгашди.\nБир пайт кимдир инграб юборгандай бўлди.\nБу Назокатнинг товушига ҳам ўхшарди.\nИсомиддин худди шундай бўлишини, яъни лотереяга ҳеч нарса чиқмаслигини аниқ биладиган одамдай мутлақо хотиржам тарзда бошини кўтарди.\nРанги қувдай оқариб кетган Назокат зўр бериб лотереяни эрига кўрсатишга уринаркан, аранг:\n— Нек... Нек... — деяоларди, холос.\nХудди шу маҳал орқадан чиқиб келган Дилором онасининг қўлидан лотереяни олди ва унда ҳимоя ёзуви қирилгандан сўнг пайдо бўлган ёзувни ҳижжалаб ўқиди:\n— Автомобилü “Нексия”...\nОрадан уч ойдан сал кўпроқ вақт ўтди.\nБу вақт ичида бутун оила аъзолари билан янги “Нексия”да икки марта қишлоққа бориб келишга улгурган, уч-тўрт ҳафтадан бери эса иш жойига ҳам янги машинасида қатнаётган Исомиддин сал тўлишди, ҳақиқий раҳбарларга хос тарзда салобат-ла, андакккина виқор ила юришни ўрганди.\nШундай саодатманд кунларнинг бирида, тўғрироғи эрталаб, нонушта маҳали нимагадир қовоғини очмай, ҳеч нарса емай ҳам ўтирган Дилором ҳаммадан биринчи бўлиб ўрнидан турди-да, ўшшайган кўйи хонасига кирди-кетди.\nБундан ажабланган Исомиддин ишга жўнар олдидан қизининг хонасига мўралади.\nДераза ёнида қовоғини уйганча ташқарига қараб турган Дилором дадаси томонга ўгирилмади, аммо шу алфозда, сўзларни дона-дона қилиб деди:\n— Дадажон, илтимос, бугун... анави аёлни машинангизга чиқарманг. У яхши аёл эмас...\nБирдан иссиғи чиқиб кетган Исомиддин шоша-пиша эшикни ёпди...\nУ аёл эса...\nБениҳоя сулув, шаҳло кўзлари алланечук ишвали-ғамзали боқадиган, эри билан ажрашиб, ёлғиз қизчасини бир хонали уйда ёлғиз ўзи боқаётган сарвиқомат ҳамкасб жувон эса барибир шу куни кечга яқин Исомиддининг машинасига ўтирди. Тўғрироғи, бир ойдан бери уни ҳоли-жонига қўймаётган Исомиддин ниҳоят шу бугунги кунга ваъда олганди...\nШу оқшом Исомиддин ишдан кеч қайтди.\nШу оқшом Дилором илк бор дадасини кутиб олмади...\nНазокатнинг гапига қараганда, Дилором бошим оғрияпти, ётаман, деган эмиш...\nУст-бошидан, вужудидан бегона ис анқиб турган Исомиддин индамади...\nШу кундан бошлаб ота ва қиз ўртасидаги самимий муносабатга путур етди.\nШундоқ кўзга ташланиб қолган бу ҳолатни шўрлик Назокат Дилоромнинг энди катта қиз бўлиб қолганига йўйди ва бундан ўзича қувонди ҳам...\nОрадан бир-бирини қувиб кунлар, ҳафталар ўтди.\nЭнди Исомиддин ишга тонг саҳарда, ҳали фарзандлари ухлаб ётган пайти кетади. Ишдан эса жуда кеч, болалари аллақачон ухлаб қолганда қайтади.\n“Ишқилиб, Исомиддин акам чарчаб қолмасин”, деб бечора Назокатнинг жони ҳалак.\nШундай кунларнинг бирида Исомиддин икки кунга хизмат сафарига кетадиган бўлиб қолди. Яна денг, айни шанба-якшанба кунлари. Сафар қўшни вилоятга бўлганлиги боис, Исомиддин машинада боришни ихтиёр этибди.\nНазокат гўё эри икки кунга эмас, бир ҳафтага дунёнинг чеккасига кетаётгандай елиб-югуриб бир дунё егулик тайёрлади, ўзи бозорга бориб, жиззали нонларга қадар олиб келди.\nОдатдагидек, Исомиддин уйдан тонг саҳар палла чиқди.\nУ “Нексия”ни энди гараждан олиб чиқаётиб дарвоза ёнида оқ либосда, гўёки чиндан ҳам фаришта янглиғ элас-элас кўзга чалинаётган шарпани кўрди. Машинанинг ўткир чироқлари бу шарпани ёритди ва Исомиддин ҳам совуқдан қунишиб, ҳам ўзига ваҳима билан тикилиб турган Дилоромни кўрди.\nКўнгли ғаш бўлган Исомиддин қизининг ёнига келганда машина тормозини босди-да, қошларини чимириб, бениҳоя норози тарзда:\n— Хўш? — деди.\n— Дадажон, — деди Дилором титраб-қақшаб. — Дадажон, илтимос, шу маёвкага борманг! У хотин яхши хотин эмас! Лекин энг ёмони, дадажон, тушимда кўрдим, бир сариқ “Жигули”га урилиб кетасиз... Борманг! Борманг!\nИсомиддин бир лаҳзагина ўйланиб қолди, сўнг газни босаркан, қизининг жон ҳолатда йўлни тўсмоқчи бўлаётганини англадию, рулни кескин буриб, Дилоромни айланиб ўтиб кетди...\nТан олиш керак, қизи билан суҳбатдан сўнг Исомиддиннинг кўнгли ғаш бўлиб қолди.\nАлбатта, Дилором азбаройи онасига ачинганидан сариқ “Жигули” ҳақидаги афсонани тўқиб чиқаргандир...\nИсомиддин иккиланиб қолди.\nБормайин деса... ялина-ялина охири бениҳоя сулув, шаҳло кўзлари алланечук ишвали-ғамзали боқадиган, эри билан ажрашиб, ёлғиз қизчасини бир хонали уйда ёлғиз ўзи боқаётган сарвиқомат ҳамкасб жувонни тоққа, бир амалдор ўртоғининг дала ҳовлисига боришга ва икки кеча ўша ерда тунашга кўндирган. Буни қарангки, жувон асли ўша тоғ ёнбағридаги қишлоқдан экан. Шу сабабли жувон кеча қизчасини олиб, қишлоққа кетган. Бугун жувон қизчасини ота-онасининг қўлида қолдириб, келишилган соатда гўёки шаҳарга кетаётган киши бўлиб бекатга чиқиб туради. Исомиддин уни шу ердан олиб кетади.\nЖувонни, унинг эҳтиросли қилиқларини эсларкан, Исомиддининг бадани қизиб кетди.\nЛаънати сариқ “Жигули”...\nИсомиддин йўлда “Жигули”, айниқса сариқ ранглиси кўриниб қолгудай бўлса юраги безовталаниб, тез-тез ураётганига, қўллари қалтирай бошлаганига эътибор берди.\n“Бунақада одам ўзини ўзи шунга ишонтириб қўйиши ҳеч гап эмас”, деган ўйга борди Исомиддин.\nЙўқ, барибир бўлмади, кўнгил ғашлиги аста-секин Исомиддининг асабларига таъсир қила бошлади.\nДеразадан ташқарига тупуриб қўйиб, ёмон сўкиниб олган Исомиддин мулоҳаза юрита-юрита ахийри вазиятдан силлиққина чиқиб кетишнинг йўлини топгандай бўлди.\nҲа, яйраб-яшнаб, сулув жувон оғушида икки кеча-кундуз мириқиб, лаззатланиб ҳордиқ чиқаришнинг ягона йўли шу.\nИсомиддин “Нексия”ни ўша, дала ҳовлисини бериб турган ўртоғининг уйига олиб бориб қўйди. Сўнг ялинишлари иш бермагач, бир дунё пул ваъда қилибгина амалдорни хизмат машинасида дачага етиб олишга кўндирди.\nКелишувга кўра айнан шу хизмат машинаси икки кундан кейин бориб, Исомиддин билан жувонни олиб қайтиши керак эди.\nЎз топқирлигидан ўзи ҳузурланаётган Исомиддин амалдор ўртоғининг хизмат машинаси ойнасини катта очганча атрофга суқ билан қараб кетаркан, бўлғуси эҳтиросли висол лаҳзаларини ўйлаб, ҳаяжонланмоқда эди.\nЙигирма-йигирма беш ёшлардаги, ўсиқ мўйлови чўзинчоқ ва ғадир-будир юзини янада хунук қилиб юборган ҳайдовчи магнитофонни варанглатиб қўйганча бугунги ёшлар орасида жуда машҳур бўлиб кетган бир “юлдуз”нинг алмойи-алжойи тарзда бақириб-чақиришларини қийшанглаб, оғзини ғалати тарзда қийшайтирган кўйи сув бўлиб эриб эшитиб келмоқда.\nМашина жувон яшайдиган қишлоққа яқинлашди.\nИсомиддин беихтиёр бўйнини чўзиб, дастлаб кўзга ташланган уйларга завқ билан тикила бошлади.\nЙўл анчагина кенг ва текислиги сабаблими, ҳайдовчи тезликни юз қирқдан туширмай келмоқда эди.\nТўсатдан, мутлақо кутилмаганда чап томондаги кичкина йўлдан асосий йўлга чиқаётган трактор енгил машинанинг ўтиб кетишини кутиб ҳам турмасдан кўчанинг деярли ўртасига қадар келиб қолса бўладими!\nҲайдовчи жон ҳолатда тормозни босди. Бироқ тезлик жуда катта эди. Тракторга бориб урилишини англади чоғи, ҳайдовчи рулни кескин чапга буриш билан бир амаллаб тракторни айланиб ўтишга уринди.\nҲайдовчи балки буни эплаган бўларди ҳам. Лекин трактор панасида қолиб кўринмаган экан, қарши тарафдан катта тезликда келаётган бир “Жигули” шиддат билан машинанинг Исомиддин ўтирган тарафига келиб урилди.\nИсомиддин “Жигули”нинг сариқ рангда эканлигини кўриб улгурди. “Тамом!” деган даҳшатли бир ўй Исомиддининг юрак-бағрини ўртаб юборди...\nДарҳақиқат, бир неча сония ўтар-ўтмас ҳаммаси тамом бўлди...\nОрадан чорак соатлар чамаси фурсат ўтгандан сўнггина ҳалокат юз берган жойга шаҳардан етиб келган такси машинасининг орқа ўриндиғидан йиғлайверганидан юзлари шишиб, кўзлари қип-қизариб кетган Дилором отилиб тушди...\nЧоп этилган: 12-06-2019, 08:21


ПСЖ мухлислари "Реал"ни ҳақорат қилишди - Offside.uz – Offside'да бўлинг, офсайдда қолманг!\nПСЖ мухлислари "Реал"ни ҳақорат қилишди\nФранциянинг “ПСЖ” клуби кеча ўз майдонида “Страсбур”ни қабул қилиб (5:2) ҳисобида ғалаба қозонди.\nГап шундаки, “Парк де Пренс” стадионида ўйинни томоша қилиш учун ташриф буюрган маҳаллий мухлислардан бири ўйин вақтида Мадриднинг “Реал” клуби шаънига қарши сўзлар ёзилган баннерни баралла кўтарган. Бу ҳақда “AS” нашри хабар берди.\nБаннерда “Puta Madrid” ҳақоратли ёзуви акс эттирилган. Мухлис баннерни деярли бутун ўйин давомида стадионнинг кўзга яққол кўриниб турадиган марказий трибуналаридан бирида кўтариб турган.\nФранция футбол федерацияси мазкур ҳолат бўйича ҳозирча расмий ахборот бермади, агар ушбу ҳолат бўйича иш очиладиган бўлса, Париж жамоасининг уй стадионига мухлислар кириши мавсум якунига қадар таъқиқланиши мумкин.\nЭслатиб ўтамиз, “Реал” “ПСЖ” билан ЕЧЛ мусобақасининг нимчорак финалида тўқнаш келади. Мадридликлар биринчи ўйинда 3:1 ҳисобида ғалаба қозонишганди.\n18/02, 21:56 0


АНГОР ТУМАНИНИНГ МАКРОИҚТИСОДИЙ КЎРСАТКИЧЛАРИ (2020 йил январь-июнь) » Ангор тумани ҳокимлиги\n25.08.2020 159 0 root\nАНГОР ТУМАНИНИНГ МАКРОИҚТИСОДИЙ КЎРСАТКИЧЛАРИ (2020 йил январь-июнь)\nЎЗБЕКИСТОН РЕСПУБЛИКАСИ ДАВЛАТ СТАТИСТИКА ҚЎМИТАСИ СУРХОНДАРЁ ВИЛОЯТ СТАТИСТИКА БОШҚАРМАСИ АНГОР ТУМАН СТАТИСТИКА БЎЛИМИ\nАНГОР ТУМАНИНИНГ МАКРОИҚТИСОДИЙ КЎРСАТКИЧЛАРИ\nАнгор тумани харитаси ва асосий кўрсаткичлари\nСаноат ишлаб чиқариш ҳажми ҳамда саноат ишлаб чиқаришда кичик бизнеснинг ҳиссаси\nСаноат маҳсулотлари ишлаб чиқариш давлат ва нодавлат секторларидаги улуши\nИқтисодий фаолият турлари бўйича бозор хизматлари\nИқтисодий фаолият турлари бўйича хизматлар таркиби ва ўсиш суръатлари\nХорижий инвестиция иштирокидаги ва оилавий корхоналар\nЯнги қурилиш ва реконструкция ҳисобидан фойдаланишга топширилган турар–жой ва ижтимоийсоҳа объектлари\nVI. ИСТЕЪМОЛ БОЗОРИ ВА ТАШҚИ ИҚТИСОДИЙ\nТуманнинг чакана савдо товар айланмаси\nТуманнингташқи савдо айланмаси\nҚишлоқ хўжалиги маҳсулотларининг хўжаликлар тоифалари бўйича тақсимланиши\nАҳолининг табиий ҳаракати ва миграция кўрсаткичлари\nТуманнинг ижтимоий кўрсаткичлари\nТуман бўйича ўртача ойлик номинал ҳисобланган иш ҳақи\nСурхондарё вилояти Ангор туманининг харитаси\nУмумий майдони, минг кв.км\n2020 йил 1 июль ҳолатидаги\nТермиз, Жарқўрғон, Қизириқ, Музработ туманлари\n(2020 йилнинг январь-июн ойларида)\n2019 йилнинг январь-июнига нисбатан фоизда\n2020 йилнинг январь-июн ойларида\nАнгор туманининг Сурхондарё вилояти билан солиштирма асосий иқтисодий кўрсаткичлари\nҲажм млрд. сўм\nАнгор туманининг Сурхондарё вилоятида\n2020 йил январь–июн, млрд. сўм\nЭкспорт, млн.АҚШ доллари\nАнгор тумани асосий иқтисодий кўрсаткичларида кичик бизнес улуши\n(2020 йил январь-июн ойларида, фоиз ҳисобида)\nДастлабки маълумотларга асосан, 2020 йилнинг январь-июнь ойларида Ангор туманида фаолият кўрсатаётган саноат корхоналари томонидан 58,0 млрд. сўмлик саноат махсулотлари ишлаб чиқарилишига эришилди ва 2019 йилга нисбатан ўсиш суръати 110,3 % ни ташкил этди. Ҳисобот йилида 27,5 млрд. сўмлик истеъмол товарлари ишлаб чиқарилиб, 2019 йилга нисбатан 100,0 фоизни ташкил этди.\nБугунги кунда кичик бизнес ва хусусий тадбиркорлик мамлакатимиз ички бозорини товар ва хизматлар билан таъминлашда, аҳоли бандлиги ва реал даромадларини оширишда, ресурсларни оқилона тақсимлаш ва улардан самарали фойдаланишда, ижтимоий гуруҳлар даромадларининг номутаносиблигини камайтиришда, иқтисодиётнинг турли тармоқлари ўртасидаги ўзаро алоқаларни яхшилашда катта аҳамиятга эга бўлиб, ислоҳотларни чуқурлаштиришнинг асосий катализатори ҳисобланади. Кичик бизнес ва хусусий тадбиркорлик субъектлари бозор конъюнктураси ўзгаришларига ҳам, истеъмолчи талаби ўзгаришларига ҳам тез мослашишга қодир бўлиб, истеъмол бозоридаги мувозанатни ушлаб туришда муҳим роль ўйнайди, шунингдек, рақобат муҳитининг шаклланишига хизмат қилади. 2020 йилнинг январь-июнь ойларида туманда 58,0млрд. сўмлик саноат маҳсулоти ишлаб чиқарилиши амалга оширилган бўлиб, шундан 52,2млрд. сўм ёки умумий ҳажмнинг 89,9% ни кичик бизнес субъектлари томонидан ишлаб чиқарилган саноат маҳсулоти ташкил қилганлигини кўришимиз мумкин.\nДавлат ва хусусий секторнинг ўзаро муносабати мамлакатдаги ижтимоий-иқтисодий барқарор вазиятни таъминлашда хусусий бизнеснинг манфаатдорлигини оширишда катта хизмат қилади. Ўз навбатида, мамлакатимизда давлат тасарруфидан чиқариш ва хусусийлаштириш борасида олиб борилаётган ислоҳотлар натижаси ўлароқ Ангор туманида саноат маҳсулотлари ишлаб чиқариш ҳажмида нодавлат секторнинг улуши салмоқли эканлигини кўриш мумкин. Тармоқ корхоналари томонидан жорий йилнинг январь-июнь ойларида 17,6 млрд. сўмлик маҳсулотлар ишлаб чиқарилди ёки ўсиш суръати ўтган йилнинг шу даврига нисбатан 255,6 % ни ташкил этди, шунинг билан бирга ишлаб чиқариш ҳажмининг тўлиқ нодавлат секторида ишлаб чиқарилиб, умумий ҳажмга нисбатан 100,0 %ни ташкил этди. Ривожланган хорижий давлатлар тажрибаси шуни кўрсатадики, саноат мамлакатнинг ижтимоий-иқтисодий ривожланишида муҳим ўрин тутади. Шу нуқтаи назардан келиб чиқиб,Сурхондарё вилояти ва туманларда ишлаб чиқарилган саноат маҳсулоти ҳажмини туманлараро ҳамда туманларни шаҳар кўрсаткичлари билан таққослаш орқали таҳлил қилиш, саноат маҳсулотини аҳоли жон бошига тўғри келадиган миқдори динамикасини кузатиб бориш, ҳудудлардаги устувор вазифаларни ва ўсиш нуқталарини белгилаш муҳим аҳамият касб этади. Ўз навбатида, 2020 йилнинг январь-июнь ойларида Ангор туманида саноат маҳсулоти ишлаб чиқарилиши 58,0 млрд. сўмни ташкил этиб, мазкур кўрсаткич Сурхондарё вилоятининг жами саноат маҳсулоти ишлаб чиқарилишида 2,4 % ташкил этди. Туманда ишлаб чиқарилган саноат маҳсулоти ҳажми аҳоли жон бошига 437,4 минг сўмни ёки ўтган йилнинг мос даврига нисбатан ўсиш суръати 107,8 %ни ташкил қилганлигини кузатишимиз мумкин. Шунингдек, туманда истеъмол товарлари ишлаб чиқарилиши 27,5 млрд. сўмни ташкил қилиб, Сурхондарё вилоятининг жами истеъмол товарлари ишлаб чиқарилишида 2,9 %ни ташкил этди. Туманда ишлаб чиқарилган истеъмол товарлари аҳоли жон бошига 207,3 минг сўмни ёки 2019 йилга нисбатан ўсиш суръати 97,8 %га етказилганлигини кузатишимиз мумкин.\nXизматлар соҳасини ривожлантириш ижтимоий йўналтирилган бозор иқтисодиётини шакллантиришнинг энг муҳим шартларидан бири ҳисобланади. Бугунги кунда мамлакатда олиб борилаётган бозор ислоҳотлари жамиятни ривожлантиришнинг энг муҳим ижтимоий-иқтисодий вазифаларини ҳал қилишда xизмат кўрсатиш соҳасининг ролини оширишга катта таъсир кўрсатади. Xизматларнинг хилма-хиллиги аҳолининг катта қисмини ҳаёт сифатини ва фаровонлигини яхшилаш имконини беради. Натижада, 2020 йил январь–июнь ойларида хизматлар ишлаб чиқариш ҳажми 85,4 млрд. сўмни ташкил этди. Ўсиш суръати ўтган йилнинг мос даврига нисбатан 101,2 % ни ташкил этди.\n(2020 йил январь–июнь ойлари учун)\nАнгор туманида энг катта хизмат транспорт хизматлар (37,3 млрд. сўм) ва савдо хизматлари (30,8 млрд. сўм) га тўғри келади. Энг кичик хизмат ҳажми эса меъморчилик, муҳандислик изланишлари хизматлари (0,1 млрд. сўм), согликни саклаш сохасидаги хизматлари (0,5 млрд. сўм) ва бошка хизматлар (0,6 млрд. сўм)га тўғри келади. Ангор туманида бўйича юқори улуш транспорт хизматлар (43,7%) ва савдо хизматлари (36,1 %) да қайд этилди. Унча юқори бўлмаган улуш меъморчилик, муҳандислик изланишлари хизматлари (0,1 %), соғлиқни саклаш соҳасидаги хизматлар (0,6 %), бошка хизматлари (0,7 %), алоқа ва ахборотлаштириш хизматлари (0,8 %) да қайд этилди.\nКорхоналар ва ташкилотлар ягона давлат регистри маълумотларига кўра, Ангор туманида 2020 йилнинг 1 июль ҳолатига рўйхатга олинган юридик шахслар сони 1 866 тани ташкил қилиб, шундан 1 394 таси ёки 74,7 фоизи фаолият кўрсатмоқда.\nИқтисодий фаолият турлари бўйича рўйхатга олинган корхона ва ташкилотларнинг асосий қисми қишлоқ, ўрмон ва балиқ хўжалиги 839 та (45,0 фоизи), савдо 309 та (16,6 фоизи), саноатда 190 та (10,2 фоизи), қурилиш 144 та (7,7 фоизи) соҳаларига тўғри келади.\nАнгор туманида 2020 йилнинг 1 июль ҳолатига рўйхатга олинган ҳамда фаолият кўрсатаётган корхона ва ташкилотлар иқтисодий фаолият турлари бўйича қуйидагича тақсимланади\nРўйхатга олинган корхоналар умумий сонининг 92,7 фоизи нодавлат мулки шаклидаги корхоналар, шундан 19,5 фоизи хусусий корхоналар, 1,1 фоизи чет эл сармояси иштирокидаги корхоналар, 72,1 фоизи бошқа корхоналар улушига тўғри келди.\n2020 йил январь-июнь ойларида жами 190 та янги корхона ва ташкилотлар рўйхатга олинган (шундан кичик бизнес субъектлари 187 та).\nИқтисодий фаолият турлари бўйича янги рўйхатга олинган корхона ва ташкилотларнинг 31,1 фоизи саноат, 32,6 фоизи савдо, 6,3 фоизи қурилиш ҳамда 2,1 фоизи яшаш ва овқатланиш бўйича хизматлар, соҳаларига тўғри келади. Ҳисобот даврида 55 та корхона ва ташкилотлар фаолияти тугатилган.\n2020 йил 1 июль ҳолатига рўйхатга олинган кичик бизнес субъектлари сони 953 тани ташкил этиб, шундан 930 таси фаолият юритмоқда. Шунингдек, 2019 йил январь-июнь ойларида янги ташкил этилган кичик бизнес субъектлари сони 182 тани ташкил этади. Ўз навбатида фаолиятини тугатган кичик бизнес субъектлари сони 12 тани (жамига нисбатан 1,3 фоиз) ташкил этмоқда.\nИқтисодий фаолият турлари бўйича рўйхатга олинган кичик тадбиркорлик субъектларининг асосий қисми савдо 308 та (32,3 фоизи), саноат 189 та (19,8 фоизи), қурилиш 144 та (15,1 фоизи), қишлоқ, ўрмон ва балиқ хўжалиги 102 та (10,7 фоизи) ҳамда яшаш ва овқатланиш бўйича хизматлар 73 та (7,7 фоизи) соҳаларига тўғри келади.\nКорхоналар ва ташкилотлар ягона давлат регистри маълумотларига кўра, Сурхондарё вилоятида 2020 йилнинг 1 июль ҳолатига рўйхатга олинган чет эл инвестицияси киритилган корхоналар сони 405 тани ташкил қилиб, Ангор туманида 20 тани ташкил этади, шундан фаолият кўрсатаётган 20 та, ташкил этилгани 2 та.\n2020 йилнинг 1 июль ҳолатига Ангор туманида жами 203 та оилавий корхона рўйхатдан ўтган бўлиб, ўтган йилга нисбатан 93 тага кўпайганлиги кузатилган, фаолият кўрсатаётганлари эса 200 тани ташкил этади.\nАнгор туманида рўйхатдан ўтган оилавий корхоналарнинг Сурхондарё вилоятида тутган улуши 4,6 фоизга тенг.\n2020 йилнинг январь–июнь ойларида асосий капиталга киритилган инвестицияларнинг умумий ҳажми 147,4 млрд. сўмни ёки 2019 йилнинг мос даврига нисбатан ўсиш суръати 109,7 фоизни ташкил қилди.\nЖорий даврда ўзлаштирилган инвестицияларнинг молиялаштириш манбалари асосан корхоналарнинг ўз маблағлари (жами инвестициялар ҳажмига нисбатан 2,7%), тижорат банклари кредитлари (10,7%) ҳисобига тўғри келди. 2020 йилнинг январь–июнь ойларида асосий капиталга ўзлаштирилган тўғридан тўғри хорижий инвестиция ва кредитлар ҳажми 71,9 млрд. сўм ўзлаштирилди ва Сурхондарё вилояти бўйича улуши 5,1 фоизни ташкил қилди.\n2020 йил январь-июнь ойларида Ангор тумани бўйича асосий капиталга ўзлаштирилган хорижий инвестиция ва кредитлар ҳажми\nҳукумат кафолати остидаги\nТуманда уй-жой қурилишида жами 19,7 млрд. сўмлик инвестициялар ўзлаштирилди ёки жами инвестициялар ҳажмининг 13,4 фоизини ташкил қилди.\n2020 йилнинг январь-июнь ойларида янги қурилиш ва реконструкция ҳисобидан фойдаланишга топширилган турар–жой ва ижтимоий соҳа объектлари\nянварь–июн даврига нисбатан фоизда\nАнгор туманида 2020 йилнинг январь-июнь ойларида умумий майдони 25,7 минг кв. м. бўлган 136 та (2019 йилнинг январь-июнига нисбатан 112,2 фоиз) уй-жой фойдаланишга топширилди.\n2020 йилнинг январь-июнь ойларида 86301,9 млн. сўмлик қурилиш ишлари бажарилиб, ўсиш суръати 2019 йилнинг январь–июнига нисбатан 102,1 фоизни ташкил этди.\nЖорий йилнинг январь–июн ойларида чакана савдо товар айланмаси 243,2 млрд. сўмни ёки 2019 йилнинг шу даврига нисбатан 94,2 % ни ташкил қилди. Йирик корхоналарнинг чакана савдо товар айланмасида (умумий овқатланишни қўшган ҳолда) 8,2 млрд. сўмни ташкил қилади ва умумий чакана савдо товар айланмасидаги улуши 3,4 % ни ташкил қилди. Кичик корхона ва микрофирмаларнинг товар айланмаси 20,4 млрд. сўмга етди, умумий чакана савдо товар айланмасидаги улуши эса 8,4 % ни ташкил қилди. Умумий товар айланмаси ҳажмининг 214,5 млрд. сўми якка тартибдаги тадбиркорлар ва жисмоний шахсларнинг ҳисобига тўғри келди. Ушбу секторнинг жами чакана савдо товар айланмаси ҳажмидаги улуши 83,7 % га тенг бўлди.\nАнгор туманида ташқи савдонинг 44,0 фоизни импорт ташкил қилади. импорт январь–июн ойида 1,6 млн. АҚШ долларга тенг бўлди.\nАнгор тумани ташқи савдо айланмаси 2020 йил январь–июнда 6,0 млн. АҚШ долларни, жумладан экспорт 4,1 млн. АҚШ долларни, импорт 1,9 млн. АҚШ долларни, шунингдек ташқи савдо сальдоси 2,2 млн. АҚШ долларни ташкил этди.\n2020 йил январь-июнь ойларида қишлоқ, ўрмон ва балиқ хўжалиги соҳасида ишлаб чиқариш (кўрсатилган хизматлар) умумий ҳажми барча тоифадаги хўжаликларда 577,4 млрд. сўмни ёки 2019 йилнинг мос даврига нисбатан ўсиш суръати 95,2 фоизни ташкил қилди.\n(2020 йил 1 июль ҳолатига)\nдеҳқон (шахсийёрдамчи) хўжаликлари\nЧорвачиликмаҳсулотлари ишлаб чиқариш ҳажми-жами\nҚишлоқ хўжалиги экинлари майдони\n( 2020 йил 1-июль ҳолатига)\nҚишлоқ хўжалиги экинлари экилган майдон, жами гектар\nТехник экинлар – жами\nТокзорлар – жами\n2020 йилнинг январь-июнь ойларида деҳқончилик маҳсулотлари ишлаб чиқариш\nУзум – жами\nЧорвачилик. 2020 йилнинг 1 июль ҳолатига ўтган йилнинг шу даврига нисбатан йирик шохли қорамоллар 101,0 фоизни (жами 39302 бошни ташкил қилди), шу жумладан сигирлар 101,4 фоизни (17655 бош), қўй ва эчкилар 100,2 фоизни (82096 бош) ташкил этди.\nДеҳқон (аҳолининг шахсий ёрдамчи) хўжаликларида йирик шохли қорамолларнинг улуши 98,1 фоизни, фермер хўжаликларида эса 2,8 фоизни, шу жумладан, сигирлар мос равишда 98,1 ва 1,9 фоизни, қўй ва эчкилар 98,7 ва 1,2 фоизни, отлар 96,7 фоизни, паррандалар 96,4 ва 3,1 фоизни ташкил этди.\n2020 йилнинг январь-июнь ойларида барча тоифадаги хўжаликларда тирик вазн ҳисобида 5008,2 тонна гўшт (2019 йилнинг шу даврига нисбатан 100,1 фоиз),22427,1 тонна сут (101,1 фоиз), 11955,8 минг дона тухум (101,5 фоиз) ишлаб чиқарилди.\nянварь-июнь ойларида ишлаб чиқарилган чорвачилик маҳсулотлари\nГўшт (тирик вазнда),тонна\nФермер хўжаликлари. 2020 йилнинг январь-июнь ойларида фермер хўжаликлари томонидан ишлаб чиқарилган қишлоқ хўжалиги маҳсулотлари ҳажми 61,2 млрд. сўмни ташкил қилди. 2020 йилнинг 1 июль ҳолатига фермер хўжаликларида 1110 бош йирик шохли қорамол, шу жумладан 337 бош сигир, 1026 бош қўй ва эчкилар, 8 бош от, 8,2 минг бош паррандалар мавжуд.\nДастлабки маълумотларга кўра, 2020 йилнинг 1 июль ҳолатига Ангор тумани доимий аҳоли сони 133,3 минг кишини ташкил қилди ва йил бошидан 1,0 минг кишига ёки 0,7 фоизга кўпайди.\n(2020 йил 1 июль ҳолатига, минг.киши)\nШунингдек, 2020 йилнинг 1 июль ҳолатига Ангор туманида 50,0 % аёллар ва 50,0 % эркаклар ташкил этган. Демак, Ангор туманида аёллар сони эркаклар сони билан тенг эканлигини кузатишимиз мумкин.\nТуғилиш даражаси. 2020 йилнинг январь–июнь ҳолатига Ангор туманида туғилганлар сони 1565 кишини ташкил қилди ва 2019 йилнинг шу даврига (1543 киши) нисбатан 22 тага кўпайди. Туғилиш коэффициенти мос равишда 23,7 промиллени ташкил қилди ва 2019 йилнинг шу даврига (24,0 промилле) эканлигини кузатишимиз мумкин.\nЎлим даражаси. 2020 йилнинг январь–июнь ҳолатига ҳолатига Ангор туманида ўлганлар сони 250 кишини ташкил қилди ва 2019 йилнинг шу даврига (254 киши) нисбатан 4 тага ўлимлар сони камайди. Мос равишда ўлим коэффициенти 3,8 промиллени ташкил қилди (2019 йил январь-июнь 3,9 промилле).\nТабиий ўсиш. Юқоридаги жадвалдан шуни кузатишимиз мумкинки, 2020 йилнинг январь-июнь ҳолатига Ангор туманида 1315 кишини ташкил қилди ва 2019 йилнинг шу даврига (1289 киши) нисбатан кўпайганини кузатишимиз мумкин.\nНикоҳлар ва ажралишлар. 2020 йилнинг январь–июньда ФҲДЁ органларида 373 никоҳлар ва 32 та ажралишлар рўйхатга олинди. Минг аҳолига нисбатан 5,7 га никоҳ (2019 йилнинг тегишли даврида 516 га) ва 0,5 га ажралишлар (2019 йилнинг тегишли даврида 41 га) тўғри келади.\nМиграция. Дастлабки маълумотларга кўра, 2020 йилнинг январь–июнь ойларида Ангор тумани бўйича кўчиб келганлар сони 152 ишини, шу давр мобайнида кўчиб кетганлар сони эса 244 кишини ташкил қилди. Миграция қолдиғи минус 92 кишига (2019 йилнинг шу даврида минус 40 киши) тенг бўлди.\nАнгор туманининг ижтимоий кўрсаткичлари\nДоимий аҳоли сони,\nЎртача ойлик иш ҳақи. 2020 йил январь-июнь ойларида Ангор туманида ўртача ойлик номинал ҳисобланган иш ҳақи 1799,7 минг сўмни ташкил этди. Бунда иш ҳақига устама, мукофот, рағбатлантириш хусусиятига эга тўловлар, компенсация ва ишланмаган вақт учун ҳақ каби тўловлар киритилган, шунингдек унинг таркибида жисмоний шахслар даромад солиғи, ижтимоий суғурта ва касаба уюшмасига тўловлар ҳам мавжуд.\n2020 йил январь–июнь ойлари учун ўртача номинал ҳисобланган иш ҳақи\n(қишлоқ хўжалиги ва кичик тадбиркорлик субъектларидан ташқари) минг сўм\nСурхондарё вилоят статистика бошқармаси\nТермиз ш., И.Каримовкўчаси, 62A\nэлектрон почта: surxandaryo.[email protected]inbox.uz


Хитойлик эпидемиолог ва пульмонолог Чжун Наньшань CNN телеканалига берган интервьюсида коронавирус илк бор қайд қилинган Уҳан шаҳри раҳбарияти касаллик кўламлари ҳақидаги тафсилотларни дастлаб сир сақлаганини маълум қилди.\nЧжун Наньшань / Фото: Reuters\nТелеканалнинг эслатишича, айнан Чжун Наньшань Уҳанга 18 январда келган ва 2 кун ўтиб коронавирус одамдан одамга юқишини очиқча тасдиқлаган. Бунгача Уҳан раҳбарияти бунинг исботи йўқлигини ва вирус тарқалиши “олдини олиш ва назорат қилиш мумкинлигини” ҳафталаб таъкидлаб келган.\n“Ўша вақтда маҳаллий ҳокимият ҳақиқатни айтишни истамаган. Коронавирус авж олиши бошида улар бу ҳақида оғиз очишмаган ва ўшанда мен, эҳтимол бизда кўпроқ одам касалланаётганини айтганман”, деб айтиб ўтган интервьюда мутахассис.\nЭпидемиологнинг таъкидлашича, хорижда касалланганлар қайд қилинаётгани ҳақида маълумотлар пайдо бўлаётган бир вақтда Уҳанда вирусга чалинганлар расмий сони 10 кун давомида ўзгармасдан 41 нафарлигича қолгандан кейин унда шубҳа пайдо бўлган. Унинг айтишича, у маҳаллий раҳбариятни саволларга тутавергач, улар охир-оқибат “истамайгина” ҳақиқий маълумотларни тақдим қилишган: 20 январь ҳолатига кўра, Уҳанда касалланганлар сони 198 нафарга етган, 3 киши ундан вафот этган. Бундан ташқари, 13 нафар тиббий ходим вирусга чалингани ошкор бўлган.\nЧжун Наньшань эпидемия бошида касалланганлар сони камайтириб кўрсатилганини тан олса-да, у Хитой ҳукуматининг коронавирус бўйича расмий статистикаси ишончсизлиги ҳақидаги айбловларни рад этмоқда. Жумладан, бундай айбловларни АҚШ президенти Дональд Трамп билдирган.\nЭпидемиологнинг таъкидлашича, Хитой ҳукумати 17 йил аввал юз берган атипик зотилжам эпидемиясидан сабоқ чиқарган. Ўшанда Пекин бу ҳақида бир неча ой оғиз очмаган. Унинг айтишича, бу сафар марказий ҳокимият жазолаш таҳдиди остида барча шаҳарлар ва ҳукумат идораларидан касалланганларнинг ҳақиқий сонини маълум қилишни талаб қилган.\n“Демак, айтиш мумкин, 23 январдан бошлаб барча маълумотлар ҳаққоний бўлган”, деб қўшимча қилган мутахассис.\nОлим, шунингдек Трамп ва АҚШ давлат котиби Майк Помпеонинг коронавирус лабораториядан чиққани ҳақидаги тахминларини рад этган. У бу борада Уҳандаги вирусология институти лабораториясига раҳбарлик қилувчи “яхши дўсти” Ши Чжэнлининг сўзларини келтириб ўтган. Ши Чжэнли юқорида келтирилган тахминларни “тутуриқсиз” деб атаган, чунки лабораторияда сунъий вирусни яратиш учун на инсон ресурслари ва на ускуналар мавжуд. Бундан ташқари, Чжун Наньшаннинг таъкидлашича, февраль бошида Хитойнинг мутасадди идоралари ушбу лабораторияда текширув ўтказган ва вирус “чиқиб кетгани”нинг ҳеч қандай аломатини топмаган.\nЧжун Наньшань Хитойнинг коронавирусга қарши кураш бўйича махсус комиссияси раҳбари бўлиб, у 2003 йилда атипик зотилжамни келтириб чиқарган SARS-CoV коронавирусини аниқлаган. Олим ўшанда Хитой ҳукумати томонидан касаллик хавфи камайтириб кўрсатилган расмий маълумотларни инкор этгани билан халқаро миқёсда танилган. Таъкидланишича, ОАВда уни атипик зотилжам эпидемияси вақтида олиб борган фаолияти учун “SARS қаҳрамони” деб аташади.


Мадад-шифо: “ОШҚОЗОННИНГ ОСИЛИБ ҚОЛИШИ НИМА ДЕГАНИ?”\nДобавлено: 14.11.2017, 15:45\n— Қорин бўшлиғи УТТси ўтказилганида ошқозоннинг номеъёрий чўзилиши аниқланди. Шифокор мазкур ҳолат озғинлик билан боғлиқ деяпти. Аммо менинг шубҳам бор. Агар бу бирор касаллик белгиси бўлса-чи, нима қиламан?\nОйдин Жалилова, Тошкент вилояти\nНодира ҲАМРОЕВА, шифокор-терапевт:\n— Ёғ қатлами кам ҳамда мушаклар сустлиги ҳисобидан ошқозон шакли меъёрий кўринишидан ўзгаради. Соддароқ айтганда, меъда чўзилиб қолади. Бу асосан озғин одамларда учрайди. Ўз ҳолича ошқозон осилиб қолиши хавфли эмас, аммо ёғ қатлами пайдо қилинмаса, кейинчалик ножўя таъсири бўлиши мумкин.\nВазн орттириш учун эса калорияли маҳсулотлар тановулига диққат қилиш лозим. Оқсил, углевод ва ёғлар тенг тақсимланиши учун гўшт, балиқ, сут-қатиқ, творог, мева- сабзавотлар, ёрмалардан иборат таомнома тузилишига эътибор беринг. Ҳар 3-4 соатда овқатланишга одатланинг. Жисмоний чиниқиш ҳам муҳим, мушаклар учун пресс машқларини бажаринг.


Уйга етиш орзуга айланадиган замонлар келди...ми?\nСўнгги ярим йил давомида Тошкентда уй-жой баҳоси шу пайтгача кузатилмаган даражада тез кўтарилиб бораётир. Шаҳарда шу қисқа вақт ичида уй-жой нархи энг камида 2-2,5 баробар ўсди.\nТошкентдаги SKS Consulting фирмаси раҳбари Мурод Абдуҳакимовнинг айтишича, нафақат кўп қавали уйлар, балки ҳовлиларнинг ҳам нархи ошмоқда. Энг қиммат квартиралар “Марказ-1” ва “Марказ-2” кварталида жойлашган. Бу ерда бир квадрат метр 1000 долларгача туради. 1-2 йил олдин бу ерда шунча жой баҳоси нари борса 400-500 доллардан ошмаган.\nУ сўзини давом эттирар экан, бундан 3 йил аввал ўзининг бир хонали квартирасини 1200 долларга сотганини, ҳозир бу пулга ярим хонали уй ҳам сотиб олиш мумкин эмаслигини таъкидлади.\nSKS Consulting фирмаси тарқатган маълумотларга кўра, пойтахтда бир хонали квартира ўртача 7 800 доллар, икки хонали квартира 12 417, уч хоналиси 18 137, тўрт хонали квартира 21 307 АҚШ доллари туради.\nМ.Абдуҳакимов Тошкентда кўчмас мулк баҳосининг кўтарилиш сабабларига тўхталиб: “Биринчидан, 5-6 йилдан бери Тошкентда уй-жой қурилмади. Иккинчидан, сўнгги йиллар ичида вилоятда яшовчиларнинг Тошкентдан уй сотиб олиш ҳоллари кўпайганини айтиш мумкин. Бундан ташқари, Тошкент шаҳридан кўчиб кетаëтган одамлар сони камайган. Қайтиб келаëтганлар эса кўп”, - деди.\nСуҳбат чоғида SKS Consulting фирмаси раҳбари М.Абдуҳакимов сўнгги пайтларда вилоятдан келганларнинг Тошкентда қайддан ўтиши енгиллаштирилгани ва шу сабабли уй-жой сотиб олаëтган вилоятликларнинг сони ортиб бораëтганини ҳам билдирди.\nУ кўчмас мулк нархининг ошишига сабаб бўлаётган яна бир омилга тўхталди.\n“Бизнинг соҳада “спекулятив кутиш”, деган тушунча бор. МДҲ республикалари пойтахтларида кўчмас мулкнинг нархи ошиб кетган. Ўзбекистонда ҳам шундай бўлиш керак. Шунингдек, бошқа постсовет давлатларида сармоя ëтқизиш манбалари ҳам кўпайиб бормоқда. Сармоядорларнинг наздида бошқа капитал ëтқизиш объектларига қараганда уй-жойга сармоя ëтқизиш тўғри йўл. Шу сабабли ҳам улар Тошкентга сармоя ëтқизишни ижобий баҳоламоқда”, - дейди М.Абдуҳакимов.\nНафақат Тошкентда, балки Ўзбекистон вилоятларида ҳам уй-жой баҳоси кўтарилиб кетгани кузатилмоқда.\nФарғоналик Абдулазизнинг билдиришича, водийда илгари 900-1000 долларга сотиб олиш мумкин бўлган квартиралар ҳозир камида 1300 доллар туради.\nМаълум бўлишича, нафақат аҳоли зич жойлашган водий вилоятларида, балки Самарқанд, Қарши, Бухоро ва Урганчда ҳам кўчмас мулк баҳоси ошиб кетган.


«Реал» Бэйлни сотиб юбориш учун баҳона топди\n21:26 / 23.02.2016\n«Реал» ўзининг 26 ёшли яримҳимоячиси Гарет Бэйлни сотиши мумкин.\nМадридликлар жамоаси раҳбарияти ёзги трансферлар вақтида уэльслик бу футболчисини кўп вақтни жароҳатларини даволаш учун сарфлаб юбораётгани туфайли сотиб юбориш ҳақида ўйламоқда.\nAs нашри хабарига кўра, жорий мавсумда Бэйл жами ўйин вақтининг 44 фоизини майдонда ўтказган (2880 дақиқа ўрнига 1265 дақиқа). Жамоадагилар у Арьен Роббеннинг қисматдошига айланиши мумкинлигидан ташвишланишмоқда.\n«Тоттенҳэм»дан 100,7 миллион евро (бунга 18 миллион евролик маош қўшилади) эвазига харид қилинганидан буён унинг ҳар бир ўйини «Реал»га 750 минг еврога тушган.\n2013 йилдан бери Бэйл максимал ўйин вақти 13 минг 590 дақиқадан 8620 дақиқани майдонда ўтказган, бу эса 63 фоизлик ўйин вақтига тенг. Жорий мавсумда унинг натижаси 44 фоиз бўлган бўлса, ўтган мавсумда 76 фоиз, ундан олдингисида, яъни биринчи мавсумида 61 фоизга тенг бўлганди.


Sunday, 08 April 2018 16:26\nЎзбекистон Республикаси Фанлар академияси Абу Райҳон Беруний номидаги Шарқшунослик институти янги биносининг расмий очилиш маросими ва “Ёзма ёдгорликларни тадқиқ этишнинг долзарб вазифалари ва замонавий услублари” мавзуидаги халқаро конференция ҳақи\nТадбирларнинг жойи ва вақти –Тошкент шаҳри, 2018 йил 15 март.\nТашкилотчилар: ЎзР ФА Абу Райҳон Беруний номидаги Шарқшунослик институти; Ўмон Султонлигининг Ўзбекистондаги элчихонаси; ЮНЕСКО ташкилотининг Ўзбекистондаги ваколатхонаси.\n2017 йилда ЎзР ФА Абу Райҳон Беруний номидаги Шарқшунослик институти Ўмон Султонлигининг беғараз молиявий кўмаги билан қурилган янги бинога кўчиб ўтди. Аввал Шарқшунослик институти 1967 йилда қурилган ва бугунги кунда қўлёзмалар фондини сақлаш талабларига жавоб бермайдиган бинода жойлашган эди. Шу боис, 2009 йил 5 октябрда Масқатда Ўзбекистон Республикаси билан Ўмон Султонлиги ҳукуматлари ўртасида имзоланган Битимга биноан Абу Райҳон Беруний номидаги Шарқшунослик институтига янги бино қурилди ва 2018 йил 15 мартда унинг расмий очилиш маросими ўтказилди.\nТантанали маросимда Ўзбекистон Республикаси Бош Вазири А.Н.Арипов, ЮНЕСКО ташкилоти ва араб давлатлари элчихоналарининг вакиллари, республикамизнинг ихтисослашган ОЎЮ, архив ва илмий муассасалари раҳбарлари иштирок этдилар.\nЎмон тарафидан Султонликнинг Мерос ва маданият вазири Сайид Ҳайсам бин Тариқ ал-Саъид зоти олийлари бошчилигидаги нуфузли делегация ташриф буюрди. Делегация таркибида Вақф ва дин ишлари вазири Шайх Абдулла бин Муҳаммад бин Абдулла ас-Салимий жаноби олийлари, Ўмон Султонлиги Ташқи ишлар вазирлигининг Бош котиби Сайид Бадр бин Ҳамад бин Ҳамуд ал-Бусаъидий жаноби олийлари, Архив ва ҳужжатларни сақлаш бўйича Миллий бошқарма бошлиғи профессор Ҳамид бин Муҳаммад ал-Давяний; Ўмон Султонлигининг Ўзбекистондаги фавқулодда ва мухтор элчиси Муҳаммад Саид ал-Лаватий жаноблари ва бошқа олий мартабали меҳмонлар келдилар. Ўмон делегациясидан ташқари очилиш маросими ва халқаро конференцияда қатнашиш учун Европа ва Осиёнинг қатор мамлакатларидан олим ва журналистлар ҳам ташриф буюрдилар.\nТадбирнинг расмий қисмидан аввал иштирокчилар учун Институт янги биноси бўйлаб экскурсия уюштирилди. Меҳмонлар Институтнинг бой қўлёзмалар фонди фаолияти билан танишдилар; реставраторлар ва қўлёзмаларнинг электрон нусхаларини тайёрловчи мутахассисларнинг иш жараёнини кузатдилар; қўлёзмалар фондидаги нодир манбалар, тошбосма китоблар, миниатюралар, хаттотлик намуналари ва тарихий ҳужжатлар коллекцияларининг энг яхши намуналари қўйилган кўргазмани томоша қилдилар.\nШундан сўнг янги бинонинг мажлислар залида тадбир иштирокчилари учун британиялик журналистлар С.Галлимор, П.Вью ва Р.Ашдаунлар томонидан ишланган Институт ҳақидаги ҳужжатли фильм намойиш этилди.\nТадбирнинг расмий қисмида Ўзбекистон Фанлар академияси президенти академик Б.С.Йўлдош, Ўмон Султонлиги Диний ишлар вазири Шайх Абдураҳмон ал-Салимий жаноблари ҳамда ЮНЕСКО ташкилотининг Ўзбекистондаги вакили Бардач Дендев жаноблари сўзга чиқдилар.\nТушлик танаффусидан сўнг Институтнинг мажлислар залида ЮНЕСКО билан ҳамкорликда ташкил этилган “Ёзма ёдгорликларни тадқиқ этишнинг долзарб вазифалари ва замонавий услублари” мавзуидаги халқаро конференция ўз ишини бошлади. Унда хорижлик ва ўзбекистонлик олимларнинг маърузалари тингланди. Жумладан, ЎзР ФА Шарқшунослик институти директори Б.Абдуҳалимов институтнинг илмий ва ташкилий фаолияти билан боғлиқ истиқболли режалар ҳақида гапирди. Академик Д.Юсупова ўрта аср тарихий-географик асарларни Марказий Осиё тарихи бўйича манба сифатида тақдим этди. Оксфорд ислом тадқиқотлари маркази (ОИТМ) директори Фарҳан Низомий ЎзР ФА Шарқшунослик институти билан ОИТМ ўртасидаги ҳамкорлик истиқболлари тўғрисида маъруза қилди. Булардан ташқари, бир нечта маърузаларда тарих, манбашунослик ва матншунослик тадқиқотларидаги методология масалалари, шунингдек, Шарқ миниатюрасининг ўзига хос жиҳатлари таҳлил қилинади (Ш.Мустафоев – Озарбайжон, Ш.Акинер – Буюк Британия, Жак Легран – Франция, Али Нажи Диебила – мусулмон меъморчилиги мутахассиси, Хала Торабулли – Франция, Ж.Малагарис – Греция, Ч.Мелвилл – Буюк Британия). Грециялик олим Ж.Малагарис маърузасида буюк олим Абу Райҳон Беруний ҳаёти ва фаолиятига бағишланган монография тайёрлаётгани ҳақида маълум қилди.\nКонференция якунида маърузаларда билдирилган хулосавий фикрлар асосида ёзма ёдгорликларни сақлаш, тизимлаштириш, илмий тавсиф ва нашр қилиш ишларини ҳамкорликда ташкил қилиш борасидаги келажак вазифа ва янги йўналишлар белгилаб олинди.\nУшбу конференция республикамиз илмий ҳаётида муҳим воқеа бўлди.\nRead 2852 times\tLast modified on Sunday, 08 April 2018 17:41\nMore in this category: « Toshkentda Sharqshunoslik institutining yangi binosi foydalanishga topshirildi Ёш шарқшуносларнинг ХV илмий-амалий конференцияси »


«Матрица» ҳақиқатга айланмоқда. Квант компютери базасида биринчи сунъий интеллект яратилди\n«Матрица» ҳақиқатга айланмоқда. Квант компютери базасида...\n23.12.2017 19:05 0 220\n«Rigetti» компаниясининг тадқиқотчилари квант компютерлари учун кластеризация алгоритмини ишга тушириш усулини ишлаб чиқди. Бир қатор компаниялар, жумладан, IBM ва Google сунъий интеллектдан квант тизимларни яратишда қўллашга ҳаракат қилмоқда, бироқ бу муваффақиятли амалга оширилган биринчи ҳолат ҳисобланади, деб хабар берди «Hi-tech.mail.ru».\nСунъий интеллект ва квант компютерлар базасининг синтези асосида яратилган роботлар нималарга қодир бўлишини тасаввур қилишнинг ўзи қўрқинчли. «Tesla» раҳбари Элон Маск аввалроқ бир неча бор сунъий интеллект инсоният учун хавф туғдиришини маълум қилганди.\nАйни босқичда квант компютерлар ўз имкониятлари билан деярли суперкомпютерларга яқин келмоқда ва олимлар улкан миқдордаги маълумотларни қайта ишлаш бўйича қўлланма яратиш билан банд.\nКвант компютерлар ва сунъий интеллектнинг яна бир умумий хусусияти бор: экспоненциал ўсиш. Квант қурилмалар учун процессорлар қуввати кубитларда ўлчанади. Ҳозирда уларнинг энг замонавийси салкам 50 кубитга тенг. Бу каби қувватда улар суперкомпютерларга эквивалентдир.\n60 кубит сайёрадаги барча суперкомпютерлар қуввати жамланганидан ҳам кўпроқ.\nБундай маълумотлар тўплами фақат «Rigetti» услубига ўхшаш усуллар билан қайта ишланиши мумкин. Агарда «Матрица» ҳақиқатга айланса, у квант алгоритмида ишлайдиган бўлади.\nсунъий интеллект Матрица\nТехнология 15/02, 22:27\nНейротармоқ қора танли одамларни аниқлашда хатоликка йўл қўймоқда